_:n843969b56a764a12b14a7ca1a87fd8e2xb0
<http://schema.org/articleBody>
"Alternativno lečenje sve više dobija na popularnosti budući da svi vrlo dobro znamo da lekovi kojima se svakodnevno kljukamo, pored toga što trenutno ublažavaju tegobe koje nas muče, ostavljaju niz negativnih posledica po ostale organe, pa gledano na duže staze, lekovi koji nam sada olakšavaju život, pre ili kasnije će nam\"doći glave\". Na drugoj strani, alternativna medicina se bazira na lekovitim biljkama i koristi različite prirodne metode kojima podstiče organizam na samoisceljenje. Ovi metodi su bili veoma uspešni u lečenju velikog broja različitih bolesti, a zvanična medicina ih prihvata sa sve manje skepticizma.\r\n\r\nKako alternativna medicina pomaže vašem zdravlju\r\nNaziv \"alternativna medicina\" podrazumeva nekoliko načina lečenja pri kojima se ne koriste veštački napravljeni lekovi niti hirurški instrumenti. Alternativna medicina se ne uči u medicinskim školama niti na fakultetima medicine i, praktično, za bavljenje bilo kojom granom alternativne medicine nije potrebna diploma. Međutim, za različite vidove lečenja postoji obuka i organizacije koje se brinu da njeni članovi imaju odgovarajuću praksu i znanje. Mnoge alternativne medicine su danas opšte prihvaćene i od strane lekara koji se bave klasičnom medicinom, te se ona u mnogim zemljama često primenjuje i u bolničkim lečenjima.\r\n\r\nMnoge metode alternativne medicine se baziraju na \"holističkim\" principima, što znači da se leči celokupno telo na svim nivoima, duhovnim i fizičkim, a ne samo mesto zahvaćeno bolešću ili povredom, tj. leči se celokupno ljudsko biće, a ne samo jedan njegov deo. Neki postupci se zasnivaju na drevnim znanjima starih naroda, ili na istočnjačkoj medicini.\r\n\r\n\tOSTEOPATIJA- Bolovi u leđima i kičmi, kao i mišićima uobičajena su pojava u životu savremenog čoveka. Osteopatija i hiropraktika su popularni postupci koji često učestvuju u lečenju ovakvih teškoća. Osteopatiju je krajem 19. veka prvi put smislio i primenio jedan američki lekar. On je smatrao da većinu bolesti prouzrokuju loše postavljene kosti, tj. kosti koje su se više ili manje pomerile iz svog ležišta. Lečenje se sastoji od nameštanja kostiju masažom, guranjem, uvrtanjem i pritiskanjem pojedinih delova tela dok se one ne vrate na svoje mesto.\r\n\tHIROPRAKTIKA - Hiropraktiku je počeo da primenjuje u prvoj deceniji 19. veka jedan bakalin koji je smatrao da neke bolesti dolaze zbog iskrivljene kičme koja pritiska određene nerve. Mnogi lekari smatraju da su i osteopatija i hiropraktika jednako delotvorne i obično ih preporučuju bolesnicima kao dodatno lečenje.\r\n\tAKUPUNKTURA - Akupunktura je drevni kineski postupak lečenja koji je danas veoma zastupljen u svim delovima sveta. Zasniva se na verovanju da je životna energija koja prolazi kroz telo odgovorna za njegov pravilan rad. Ova energija teče kroz telo putanjama koje se zovu meridijani. Ako kroz telo protiče i suviše mnogo ili i suviše malo energije osoba je bolesna. Akupunktura koristi veoma tanke iglice koje se ubadaju u telo na posebnim tačkama meridijanada bi se normalizovao protok energije. Ponekad se ove iglice zagrevaju ili se kroz njih propušta veoma blaga struja. Ovaj postupak se primenjuje za razne bolesti pa čak i umesto anestetika da odstrani bol pri operacijama. Svetska zdravstvena organizacija prihvatila je akupunkturu u lečenju nekih bolesti.\r\n\tŠIJACU - se zasniva na istim osnovama kao i akupunktura i takođe ima istočnjačko poreklo. Ime mu na japanskom znači \"pritisak prstima\" jer za šijacu nisu potrebne igle, već se prstima pritiskaju izvesne tačke na telu. Postoji i postupak lečenja koji se zove akupresura, koji je veoma sličan Šijacu, a poznat je i kao \"akupresura bez igala\".\r\n\tHOMEOPATIJA- je postupak lečenja koji je počeo da primenjuje jedan nemački lekar krajem 18. veka. Zasniva se na verovanju da, ako osoba pokaže znake bolesti, to znači da se njeno telo bori protiv te bolesti i da nije dobro da se daju lekovi jer se na taj način sprečava odbrambena reakcija organizma. Ako se bolesniku daju homeopatski lekovi koji u blagoj meri podrazavaju izazivače bolesti, onda se organizam ohrabruje da se snažnije protiv nje bori.Pri homeopatskom lečenju pacijentu se daju veoma male količine lekova, obično spravljenih od biljaka ili minerala koji izazivaju iste znake bolesti zbog kojih je bolesnik i došao. Ovaj se lek pre primene razblaži u tečnosti nekoliko puta, dok se gotovo celokupni početni lek ne izgubi. Mada je teško objasniti kako homeopatija deluje, ona se ipak široko primenjuje.\r\n\tLEKOVITO BILJE I AROMATERAPIJA - Ljudi koji se bave lečenjem lekovitim biljem zovu se travari. Blagotvorno dejstvo biljaka na zdravlje čoveka odvajkada se ispitivalo i primenjivalo u gotovo svim zemljama sveta. Dobar travar zna veliki broj biljaka i njihov uticaj na suzbijanje raznih bolesti. Nekad se ovo znanje prenosilo sa kolena na koleno, dok danas postoje škole i kursevi gde se proučava lekovito bilje. U Kini, lečenje lekovitim biljem koristi se jednako kao i metode drevne medicine. Biljke se koriste kao hrana, ili za pravljenje čajeva, krema, tonika itd. Često se biljni lekovi sastoje od mešavine većeg broja biljaka.\r\nAromaterapija je još jedan vid lečenja pri kojem se koriste biljke, tj. njihova esencijalna ulja koja im daju miris (aromu). Ova ulja se koriste na različite načine, uključujući i masažu, kupku i inhalaciju.\r\n"
<https://www.kakopedija.com/9404/kako-alternativna-medicina-pomaze-vasem-zdravlju/>